Niko ja Santtu

Niko ja Santtu on Niko Meurosen ja Santeri Hännisen vuonna 2015 perustama Youtube-kanava. Sillä oli kesäkuussa 2025 yli 425 000 tilaajaa, ja se on yksi Suomen katsotuimmista. Kanavalleen Meuronen ja Hänninen kuvaavat vlogien lisäksi videoita erilaisista haasteista ja tempauksista.

 Youtube-ura 
Niko Meurosella on myös oma kanava Nikedits, jonka hän loi 17. marraskuuta 2012. Kanavalla oli 11 700 tilaajaa joulukuussa 2022. Kanavalleen Meuronen kuvasi peli- ja vlogi-aiheisia videoita. Santeri Hännisellä on myös oma kanava santerivili (aik. Santtust). Kanava on luotu 17. marraskuuta 2012, ja sillä oli 102 000 tilaajaa joulukuussa 2022. Kanavalleen Hänninen kuvasi vlogi- ja sketsi-aiheisia videoita. Meurosen ja Hännisen yhteinen taival sai alkunsa laneista Nikon autotallissa Kuopiossa vuonna 2013. Pari vuotta myöhemmin he perustivat yhteisen YouTube-kanavan. Keväällä 2018 he muuttivat yhteiseen asuntoon Tampereelle, jotta voisivat tehdä enemmän videoita yhdessä.

Vuoden 2019 keväällä HurHur ja MiskaMH julkaisivat satiirisen musiikkivideon ♪ NikojaSanttu Diss Track - HurHur ft. MiskaMH. Videollaan he humoristisesti pilkkasivat Niko ja Santtu -kanavaa. Tämän jälkeen Meuronen ja Hänninen vastasivat musiikkivideollaan ♪ HurHur Diss Track - NikojaSanttu. Video keräsi yli kaksi miljoonaa näyttökertaa ja oli yksi Suomen katsotuimmista videoista vuonna 2019. Vuoden 2019 lopussa YouTube julkaisi vuoden trendaavimmat videot, jossa kolmannella sijalla oli TOTEUTETAAN KAIKKI UV-LUPAUKSET 24 TUNNISSA / NikoJaSanttu -video.

 Meemitalo 
Meemitalo on suomen ensimmäinen tubettajien yhteinen kommuuni. Meuronen ja Hänninen yhdessä Ella Hautajärven ja Helmi Kantolan kanssa perustivat ensimmäisen Meemitalon Hattulaan vuonna 2020. Vuonna 2021 he rakensivat uuden Meemitalon Tampereelle. Meemitalon jäseninä on 10 suosittua tubettajaa ja tiktokkaajaa. Meemitalon jäsenillä on somessa yli 3 miljoonaa seuraajaa yhteensä. Meemitaloon kuuluu myös Ella & Helmi, Weksi, Veetu Vuori, Katjanen, Mr. Zeus, Nino Ärling ja Arttu Laitinen. Meemitalosta löytyy skeittiparkki, trampoliini, vaahtomonttu, kuvausstudio, pelihuone, varasto ja muita kuvaustiloja. Meemitalo on jäsenten yhteinen kuvaustila, jossa monet videot kuvataan yhdessä.

Toinenkin Meemitalo kuitenkin lopetettiin yhteisymmärryksessä vuoden 2024 tammikuussa. Syynä tälle oli halu mennä eteenpäin. He olivat tehneet meemitalo sisältöä todella kauan, ja heistä tuntui, että he ovat kasvaneet ulos meemitalosta. He kuitenkin jatkavat videoiden tekemistä.

 YouTube Allstars -jääkiekkopeli 
pienoiskuva|Meurosen ja Hännisen perustaman Kidingsme Hockey Clubin joukkuekuva voiton jälkeen.
Meuronen ja Hänninen järjestivät 12. maaliskuuta 2022 Turussa Gatorade Centerissä tubettajien jääkiekko-ottelun. Heidän perustamansa somettajista koostuva Kidingsme Hockey Club kohtasi ottelussa Roni Bäckin SUS-joukkueen. Halli oli lähes loppuunmyyty, sillä paikalla oli 7880 katsojaa. 

 Kirjat 
Otava on julkaissut Juhana Salakarin kirjoittaman vitsikirjan nimeltä: Vitsipitsa – täytteenä Niko ja Santtu. Vitsipitsa julkaistiin fyysisenä kirjana sekä äänikirjana. Vitsipitsa oli ehdolla vuoden 2020 lasten- ja nuorten äänikirjaksi Storytel Awardseissa. Teos oli vuoden 2021 kuunnelluin kotimainen äänikirja 60100 kuuntelulla. Se oli myös Suomen vuoden 2021 viidenneksi myydyin kirja kaikki formaatit yhteenlaskettuna. 

Vuonna 2022 Otava julkaisi äänikirjan: Mun huikea elämä – Niko ja Santtu. Äänikirja on Meurosen ja Hännisen itse kirjoittama ja lukema. Kirjassa he kertovat tarinan siitä, kuinka heistä tuli tubettajia ja kuinka he ovat saaneet kasvatettua Niko ja Santtu -tubekanavan yhdeksi Suomen isoimmista kanavista. Äänikirja oli julkaisukuukautena kuunneltavissa vain kymmenen päivän ajan, mutta se oli silti huhtikuun 2022 kolmanneksi myydyin kirja Suomessa.

 Musiikkiura 
Niko ja Santtu ovat julkaisseet neljä singleä:

 ”HurHur Diss Track” (2019)
 ”Kyllä” (2019)
 ”Just A Prank Bro” (2020)
 ”24h” (2021)
 ja yksi epävirallinen kappale ''Prime'' (2023)

 Palkinnot ja ehdokkuudet 
VuosiPalkintogaalaKategoriaTulos2019Tubecon AwardsYleisön suosikki Tubecon AwardsVuoden vlogi 2020Creator Awards FinlandVuoden viihdekanava 2022Tubecon AwardsVuoden viihdevaikuttaja Tubecon AwardsVuoden video Tubecon AwardsVuoden Youtube-vaikuttaja Tubecon AwardsVuoden brändiyhteistyökampanja Creator Awards FinlandVuoden trendaavin 

 Elokuva 
Vuonna 2025 Meuronen ja Hänninen julkaisivat elokuvan Cancel, Solar Filmsin tuotantona. Tuottajana toimi Tuukka Temonen. Elokuvan ensi-ilta on 8. lokakuuta 2025. Näyttelijöinä nähdään Meurosen ja Hännisen lisäksi muun muassa Henry Weckström, Ella Hautajärvi, Helmi Kantola, Mikael Kosola, Mandimai Sundberg ja Juuso Karikuusi.

 Lähteet 

Luokka:Suomalaiset tubettajat
Luokka:Suomalaiset Youtube-kanavat
Luokka:Artikkelit useasta henkilöstä